Admiterea la această secţie se face prin test la limba engleză la sfârșitul clasei a VIII-a şi repartizare computerizată.

Elevii acestei clase studiază limba engleză în regim bilingv - 5 ore/săptămână, pe grupe.

Specific acestei secţii bilingve este studiul Geografiei Marii Britanii şi SUA (în clasa a IX-a), Istoriei Marii Britanii şi SUA (în clasa a X-a) şi a Elementelor de cultură şi civilizaţie anglo - americană (în clasele a XI-a şi a XII-a).

La sfârşitul clasei a XII-a se poate susţine un examen de atestare a competenţelor lingvistice în limba engleză.

Colegiul Naţional „Petru Rareş” este centru acreditat pentru susţinerea examenului pentru obţinerea certificatului Cambridge de cunoaştere a limbii engleze.

Începând din 2006, în şcoala noastră funcţionează un centru acreditat pentru obţinerea „permisului european pentru utilizarea calculatorului” – ECDL; din anul 2014, colegiul nostru este centru de examen pentru obținerea certificatului IC3 - Internet and Computing Core Certification.

Elevii noştri studiază limba engleză pe manuale editate în Marea Britanie de celebrele edituri "Oxford", "Longman" şi "Cambridge".

Majoritatea orelor de engleză se desfăşoară în CENTRUL ERASMUS - un modern cabinet de studiu al limbilor moderne, dotat cu bibliotecă proprie, computere cu conectare la Internet, aparatură audio-video.

Elevii de la această secţie au posibilitatea de a face parte din trupa de teatru în limba engleză a colegiului - THE KNOCKERS -, trupă care a obţinut în ultimii ani numeroase premii la Festivalurile naţionale de teatru şcolar în limba engleză, organizate de Consiliul Britanic, precum şi la festivalul naţional de teatru în limba engleză ”MagicFest” organizat de colegiul nostru.

Este secţia care oferă o bună pregătire atât în domeniul umanist, cât şi în cel real.

Secţia oferă deschidere spre facultăţi ca Ştiinţe Economice, Studii Europene, Studii Politice, Jurnalistică, Ştiinţele Comunicării, Relaţii Internaţionale, Administraţie publică, Academia de Poliţie, Istoria şi teoria artei ş.a.

La cerere, la începutul clasei a IX-a, se poate opta pentru studiul limbii spaniole ca limbă modernă 2.

Prin disciplinele studiate aici se dezvoltă capacitatea de a percepe şi înţelege fenomenele lumii contemporane, capacitatea de comunicare şi argumentare, capacitatea de adaptare la ritmurile unei societăţi în rapidă schimbare, spiritul critic, favorizând astfel dezvoltarea complexă a personalităţii.

Specificul secţiei stimulează studiul individual şi dorinţa de aprofundare a cunoştinţelor dobândite în timpul orelor de şcoală.

Ultima medie de admitere la această secţie a fost **9,27** în 2020, **8,64** în 2021, **9,24** în 2022.

**Plan de învățământ pentru secția ȘTIINȚE SOCIALE, bilingv ROMÂNĂ - ENGLEZĂ**

|  |  |  |  |  |
| --- | --- | --- | --- | --- |
| **Disciplina** | **Clasa IX** | **Clasa X** | **Clasa XI** | **Clasa XII** |
| Limba și literatura română | 4 | 4 | 3 | 3 |
| Limba engleză | 5\* | 5\* | 5\* | 5\* |
| Limba modernă 2 | 2 | 2 | 2 | 2 |
| Limba latină | 1 | 1 |  |  |
| Geografia Marii Britanii și SUA | 1 |  |  |  |
| Istoria Marii Britanii și SUA |  | 1 |  |  |
| Elemente de cultură și civilizație anglo-americană |  |  | 1 | 1 |
| Matematică | 2 | 2 | 2 | 2 |
| Fizică | 2 | 2 |  |  |
| Chimie | 1 | 1 |  |  |
| Biologie | 1 | 1 |  |  |
| Istorie | 2 | 3 | 3 | 3 |
| Geografie | 2 | 2 | 2 | 2 |
| Logică și argumentare | 2 |  |  |  |
| Psihologie |  | 2 |  |  |
| Educație antreprenorială |  | 1 |  |  |
| Economie |  |  | 2 |  |
| Sociologie |  |  | 2 |  |
| Filozofie |  |  |  | 3 |
| Studii sociale |  |  |  | 1 |
| Religie | 1 | 1 | 1 | 1 |
| Educație muzicală | 1 | 0,5 |  |  |
| Educație vizuală | 1 | 0,5 |  |  |
| Educație artistică |  |  | 1 | 1 |
| Educație fizică | 1 | 1 | 1 | 1 |
| Tehnologia informației și comunicării – TIC | 2 | 1 | 2 | 1 |
| Dirigenție | 1 | 1 | 1 | 1 |
| CDS | - | - | 2-3 | 2-3 |
| **TOTAL** | **32** | **32** | **30-31** | **29-30** |

5\* - se studiază pe grupe